ለመሆኑ ለምንድነው ይሄን ሁሉ የምዘረዝረው? በጫጭቁናና ጭልጋ ማስታወስ እስከምችለው ብቻ እንኳ እስከ ዘጠኝ ቅድመ አያቶቸ ኖረዋል፡፡ አማራ/ቅማንት የሚባል ነገር ሳይኖር በሰላምና በፍቅር ኖረዋል፡፡ አሁን ግን ጭልጋና ጫጭቁና በቅማንት አስተዳደር ስር ሊወድቅ ነው፡፡ ይሄ ማለት የራሴው የትውልድ አሻራ ሁሉ ሌላ ታሪክ ተፈጥሮለት፣ ሌላ ማንነት ተፈጥሮለት፣ ሌላ ቅርጽና ይዘት እየተበጀለት ነው ማለት ነው፡፡ የቅድመ አያቶቸ አጽመ ርስት ተነቀለ ማለት ነው፡፡ ያሳደጉኝ ወገኖቸ፤ አክስቶቸና ልጆቻቸው ለሁለት ተከፈሉ ማለት ነው፡፡ ወይም ቤተሰቤ በትግሬ ርካሽ እና ስግብግብ ፖለቲካ ተበታተነ ማለት ነው፡፡ አሁን እነዚህን ቤተሰቦቸን በቅማንትነት ወይስ በአማራነት ነው የማውቃቸው፤ የምቀርባቸው? እነሱስ በአማራነት ወይስ በቅማትነት ይኖራሉ? ከፋሲለደስ ጀምረን አብረን ተምረን ስናበቃ፤ ምንም ነገር ባልነበረበት ከመሬት ተነስተው የትግሬ አጀንዳ አስፈጻሚ በመሆን ተሰልፈው የገዛ ወገናቸውን ሲራገሙና ሲሳደቡ፤ ለሁለት ሲከፍሉ ሳይ እጅግ ተገረምኩ፡፡ ከዛም አልፈው በእነሱ ተላላኪነት ሰበብ ከግራና ቀኝ ብዙ ወገናችን ደሙ እንዲፈስ ምክንያት መሆናቸውን ሳይ እጅግ አዘንኩ፡፡ እውነት ለመናገር እነዚህ ጓደኞቸ ትግሬ በአማራ ላይ የከፈተውን የጥፋት ዘመቻ በወንድምነት ለመመከት ቀድመው መገኘት ነበረባቸው፡፡ አማራ ተብሎ ከተፈረጀው ጋር ቆመው ጥፋቱን ለመከላከል እኩል መድረሳቸውን ራሱ አልወደውም፤ ቀድመው መድረስ አለባቸው ብየ ነው የማምነው፡፡ ከአማራ በፊት እኔን ማለት ነበረባቸው፡፡ ያ ግን አልሆነም፡፡ ያሳዝናል፡፡
